ข้อคิดจากข่าว
เรียนคุณแจ๋วริมจอที่นับถือ ไม่ได้แสดงความเห็นมาเสียนาน ถ้าจัดเรียง ข้อความไม่ดีอย่างไรก็ขออภัยด้วยนะครับ,ความเห็นครั้งนี้ขออย่ามองว่าเป็นการอวดฉลาดกว่าคนอื่น ขอให้มองว่าเป็นการช่วยกันคิด ช่วยกันทำก็แล้วกันครับ,กรณีการเสียชีวิตของ คุณโจ บอยสเก๊าท์ แพทย์บางท่านออกมาชี้ว่า คนไทยบางส่วนยังขาดความรู้การปฐมพยาบาลกรณีเกิดเหตุฉุกเฉิน,หลังคุณโจเสียชีวิตได้ 2 วัน ผมได้เห็นฉากในละครช่องหนึ่ง เป็นฉากพระเอกปฐมพยาบาลนางเอกที่สลบจากการจมน้ำ,พระเอกปั๊มหัวใจสลับกับการเป่าปากนางเอก,พระเอกไปปั๊มหัวใจตรงใต้คอนางเอก แทนที่จะเป็นกลางอก เข้าใจว่าผู้กำกับสั่งให้ปั๊มตรงนั้นเพื่อไม่ให้ผู้แสดงหญิงเปลืองตัว,แต่ผู้กำกับจะคิดหรือเปล่าว่า อาจจะทำให้ผู้ชมบางคนจำวิธีผิดๆไปใช้ ทำให้เกิดเรื่องเศร้าขึ้นได้,ฉะนั้นถ้าวันหน้ามีกรณีแบบนี้เกิดขึ้นอีก ควรขึ้นข้อความด้านล่างจอว่า วิธีปฐมพยาบาลที่ถูกต้องควรทำเช่นไร ป้องกันไว้ดีกว่าครับ,อีกกรณีคือเห็นข่าวคนร้ายขี่จักรยาน-ยนต์กระชากกระเป๋าสะพายของสาวๆอยู่เรื่อยๆ,เคยมีผู้แนะนำว่าควรสะพายกระเป๋าเฉียงหรือถือกระเป๋าไว้ด้านหน้า,แต่ทั้งสองวิธีนั้นคนร้ายก็กระชากกระเป๋าได้อยู่ดี และการสะพายเฉียงก็อันตรายด้วย,เพราะเวลาโดนกระชาก เจ้าของกระเป๋าจะล้มลง ถูกลากไปกับพื้นถนน ศีรษะอาจฟาดพื้นได้,ผมว่าวิธีที่ดีที่สุดน่าจะเอาของมีค่าใส่กระเป๋าเสื้อหรือกระโปรง กระเป๋าสะพายใส่ของที่มีค่าน้อยและสะพายตรงดีกว่า,เวลาเผลอถูกกระชากจะได้เสียน้อยและได้รับอันตรายน้อย,คนนอนดึก,ครับ, เป็นข้อคิดเห็นที่น่าสนใจทีเดียว โดยเฉพาะฉากในละครที่เกี่ยวข้องกับการ ปั๊มหัวใจ เพื่อช่วยเหลือผู้ป่วย จะต้องศึกษาจากผู้เชี่ยวชาญให้ตรงกับความจริงมากที่สุด,หากผู้ชมจำไปใช้ผิดๆ อันตรายถึงชีวิตโดยรู้เท่าไม่ถึงการณ์,แจ๋วริมจอ,jaewrimjor@gmail.com
พระเอกปั๊มหัวใจสลับกับการเป่าปากนางเอก พระเอกไปปั๊มหัวใจตรงใต้คอนางเอก แทนที่จะเป็นกลางอก เข้าใจว่าผู้กำกับสั่งให้ปั๊มตรงนั้นเพื่อไม่ให้ผู้แสดงหญิงเปลืองตัว แต่ผู้กำกับจะคิดหรือเปล่าว่า อาจจะทำให้ผู้ชมบางคนจำวิธีผิดๆไปใช้
โจ บอยสเก๊าท์,ปั๊มหัวใจ,ช่วยชีวิต,ทีวีบันเทิง,แจ๋วริมจอ